**LĒMUMS**

Liepājā

|  |  |
| --- | --- |
| 2024. gada 25. janvārī |  Nr.18/1(prot. Nr.1, 18.§) |

Par zemes vienības Brīvības ielā 180

nomas tiesības izsoles rezultātu

apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 32., 43. un 44. punktu, Liepājas valstspilsētas pašvaldības domes 2023. gada 16. novembra lēmumu Nr.419/12 “Par pašvaldības nekustamā īpašuma – zemes vienības Brīvības ielā 180 – nomas tiesības izsoli”, Liepājas valstspilsētas pašvaldības domes 2023. gada 16. novembra noteikumu Nr.58 “Liepājas valstspilsētas pašvaldības nekustamā īpašuma – zemes vienības Brīvības ielā 180 – nomas tiesības izsoles noteikumi” (turpmāk – noteikumi Nr.58) 7.2. punktu, izskatot SIA “Archery Liepāja” 2023. gada 27. novembrī pulksten 10.58 iesniegto pieteikumu zemes nomas tiesības izsolei Brīvības ielā 180, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. decembra lēmumu zemes nomas tiesības izsoles protokolā (sēdes protokols Nr.24, 1.#) un Liepājas valstspilsētas pašvaldības domes pastāvīgās Attīstības komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Apstiprināt zemes vienības Brīvības ielā 180, Liepājā nomas tiesības 2023. gada 18. decembra izsoles rezultātus.

2. Uzdot Liepājas Nekustamā īpašuma pārvaldei veikt nepieciešamās darbības zemes nomas līguma noslēgšanai ar SIA “Archery Liepāja” (reģistrācijas Nr.42103074769; juridiskā adrese: Zāļu iela 16-3, Liepāja) par nekustamā īpašuma, zemes vienības Brīvības ielā 180 (kadastra apzīmējums 1700 023 0064) 32797 kv.m platībā, nomas tiesību uz 10 (desmit) gadiem, nosakot nosolīto nomas maksu 270,00 EUR (divi simti septiņdesmit *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja SIA “Archery Liepāja” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2023. gada 16. novembra lēmums Nr.419/12 “Par pašvaldības nekustamā īpašuma – zemes vienības Brīvības ielā 180 – nomas tiesības izsoli” zaudē spēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. un 3. punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Sabiedrisko attiecību un mārketinga daļai |